pythainlp/thai_wikipedia_clean_20230101 huggingface dataset:
การอภิปรายทั่วไปเพื่อลงมติไม่ไว้วางใจรัฐมนตรีไทย พฤศจิกายน พ.ศ. 2554 เป็นการประชุมสภาผู้แทนราษฎรเพื่อลงมติไม่ไว้วางใจรัฐมนตรีเป็นรายบุคคล จำนวน 1 คน คือ พลตำรวจเอกประชา พรหมนอก รัฐมนตรีว่าการกระทรวงยุติธรรม โดยสภาผู้แทนราษฎรได้กำหนดกรอบการอภิปราย 1 วัน คือ วันที่ 27 พฤศจิกายน พ.ศ. 2554
นายอภิสิทธิ์ เวชชาชีวะ ผู้นำฝ่ายค้าน และคณะจำนวน 153 คน ได้เสนอต่อที่ประชุมเพื่อพิจารณาขอเปิดอภิปรายไม่ไว้วางใจรัฐมนตรีเป็นรายบุคคล จำนวน 1 ราย คือ พลตำรวจเอกประชา พรหมนอก รัฐมนตรีว่าการกระทรวงยุติธรรม ในประเด็นของการบริหารราชการที่ผิดพลาดล้มเหลว โดยเฉพาะการแก้ไขปัญหาอุทกภัย (ในฐานะผู้อำนวยการ ศปภ.) และไม่ไว้วางใจการบริหารราชการแผ่นดินในกระทรวงยุติธรรม โดยสภาผู้แทนราษฎรได้กำหนดกรอบการอภิปราย 1 วัน คือ วันที่ 27 พฤศจิกายน พ.ศ. 2554
ที่ประชุมได้ลงมติเห็นชอบด้วยกับญัตติ (ไม่ไว้วางใจ) 188 เสียง ไม่เห็นชอบด้วยกับญัตติ (ไว้วางใจ) 273 เสียง งดออกเสียง 5 เสียง และไม่ลงคะแนนเสียง 15 เสียง
การอภิปรายทั่วไปเพื่อลงมติไม่ไว้วางใจรัฐมนตรีในประเทศไทย พฤศจิกายน พ.ศ. 2554
การอภิปรายทั่วไปเพื่อลงมติไม่ไว้วางใจรัฐมนตรีในประเทศไทย มีนาคม พ.ศ. 2554
การอภิปรายทั่วไปเพื่อลงมติไม่ไว้วางใจรัฐมนตรีในประเทศไทย พ.ศ. 2553
การอภิปรายทั่วไปเพื่อลงมติไม่ไว้วางใจรัฐมนตรีในประเทศไทย พ.ศ. 2552
การลงมติเลือกนายกรัฐมนตรีในประเทศไทย พ.ศ. 2554
การลงมติเลือกนายกรัฐมนตรีในประเทศไทย ธันวาคม พ.ศ. 2551
การลงมติเลือกนายกรัฐมนตรีในประเทศไทย กันยายน พ.ศ. 2551
การลงมติเลือกนายกรัฐมนตรีในประเทศไทย พ.ศ. 2548
การลงมติเลือกนายกรัฐมนตรีในประเทศไทย มกราคม พ.ศ. 2551
สมาชิกสภาผู้แทนราษฎรไทยจากจังหวัดกระบี่
สมาชิกสภาผู้แทนราษฎรไทยจากจังหวัดกาญจนบุรี
สมาชิกสภาผู้แทนราษฎรไทยจากจังหวัดกาฬสินธุ์
สมาชิกสภาผู้แทนราษฎรไทยจากจังหวัดกำแพงเพชร
สมาชิกสภาผู้แทนราษฎรไทยจากจังหวัดขอนแก่น
สมาชิกสภาผู้แทนราษฎรไทยจากจังหวัดจันทบุรี
สมาชิกสภาผู้แทนราษฎรไทยจากจังหวัดฉะเชิงเทรา
สมาชิกสภาผู้แทนราษฎรไทยจากจังหวัดชลบุรี
สมาชิกสภาผู้แทนราษฎรไทยจากจังหวัดชัยนาท
สมาชิกสภาผู้แทนราษฎรไทยจากจังหวัดชัยภูมิ
สมาชิกสภาผู้แทนราษฎรไทยจากจังหวัดชุมพร
สมาชิกสภาผู้แทนราษฎรไทยจากจังหวัดตรัง
สมาชิกสภาผู้แทนราษฎรไทยจากจังหวัดตราด
สมาชิกสภาผู้แทนราษฎรไทยจากจังหวัดตาก
สมาชิกสภาผู้แทนราษฎรไทยจากจังหวัดนครนายก
สมาชิกสภาผู้แทนราษฎรไทยจากจังหวัดนครปฐม
สมาชิกสภาผู้แทนราษฎรไทยจากจังหวัดนครพนม
อันดับหนังสือขายดีเดอะนิวยอร์กไทมส์
อันดับหนังสือขายดีเดอะนิวยอร์กไทมส์ เป็นที่รู้จักกันอย่างแพร่หลายที่มีความโดดเด่นในการจัดอันดับหนังสือขายดีของสหรัฐอเมริกา ที่ได้รับการเผยแพร่เป็นรายสัปดาห์ในนิตยสาร "เดอะนิวยอร์กไทมส์บุ๊ครีวิว" โดยมีการเผยแพร่ในฉบับวันอาทิตย์ของ "เดอะนิวยอร์กไทมส์" และได้รับการจัดพิมพ์แบบสแตนอโลน ซึ่งอันดับหนังสือขายดีนี้ได้รับการนำเสนออย่างต่อเนื่องตั้งแต่วันที่ 9 เมษายน ค.ศ. 1942 เป็นต้นมา
ผลกระทบจากการจำหน่ายหนังสือ.
จากการวิเคราะห์ของสแตนฟอร์ทบิสิเนสสคูล พบว่าผู้ซื้อหนังสือส่วนใหญ่ใช้อันดับของ 'ไทมส์ เป็นแนวทางในการซื้อ จากกรณีศึกษา สรุปได้ว่านักเขียนที่ไม่ค่อยได้รับการรู้จักต่างได้รับประโยชน์อย่างมากจากอันดับรายการ ในขณะที่นักเขียนหนังสือขายดีตลอดกาล อย่างเช่น ดาเนียล สตีล หรือ จอห์น กริสแฮม ไม่พบประโยชน์จากการเพิ่มยอดจำหน่ายนี้
รายการขายดีที่สุดอาจไม่สะท้อนถึงการขายหนังสือโดยรวม หนังสือที่ไม่เคยติดอันดับของรายการก็สามารถขายได้คล่องไม่ยิ่งหย่อนไปกว่าหนังสือติดอันดับของรายการ นี่เป็นเพราะอันดับหนังสือขายดีสะท้อนให้เห็นเฉพาะยอดจำหน่ายของแต่ละสัปดาห์ แต่ไม่ได้นับยอดรวมทั้งหมด ดังนั้น หนังสือเล่มหนึ่งอาจจะขายได้มากในสัปดาห์นั้นและสามารถติดอันดับรายการ ในขณะที่รายการอื่นอาจเป็นไปแบบช้าๆและไม่ติดอันดับรายการ หากแต่จำนวนครั้งที่พิมพ์กลับเพิ่มมากขึ้นเมื่อเวลาผ่านไป
New York Times Best Seller
จิ้งเหลนบ้าน (; ชื่อวิทยาศาสตร์: "Eutropis multifasciata") เป็นสัตว์เลื้อยคลานในวงศ์จิ้งเหลน (Scincidae)
นับเป็นจิ้งเหลนชนิดที่ได้ง่ายและบ่อยที่สุดในประเทศไทย มีลำตัวหนา แต่หลังแบนจึงดูคล้ายว่ามีลำตัวเป็นรูปสี่เหลียมทรงกระบอก หัวและลำตัวมีสีน้ำตาลเหลือบทอง เกล็ดมีความเงางาม มีลายเส้นสีดำข้างลำตัวตั้งแต่ 5-7 ขีด ปลายปากเรียวแหลมและเล็ก ด้านข้างลำตัวเป็นสีน้ำตาลเข้มมีจุดสีขาว ขณะที่บางตัวเป็นสีส้ม มีหางเรียวยาว ใต้ท้องสีขาวเทาหรือออกเหลือง มีความยาวลำตัวประมาณ 81–90 มิลลิเมตร หางยาวประมาณ 142–156 มิลลิเมตร
จิ้งเหลนบ้านเป็นสัตว์เลื้อยคลานที่พบได้ทั่วไปในหลากหลายภูมิประเทศ ตั้งแต่ในป่าทึบจนถึงพื้นที่ในสังคมเมืองใหญ่ เช่น สวนสาธารณะหรือสวนหลังบ้าน เป็นสัตว์ที่กินอาหารได้หลากหลาย แต่นิยมกินแมลงมากที่สุด แต่อาจจะกินสัตว์ครึ่งบกครึ่งน้ำอย่างเขียดได้ด้วย โดยมักหากินบนพื้นดินเป็นหลัก
มีการกระจายพันธุ์ที่กว้างขวาง ตั้งแต่อนุทวีปอินเดีย, เอเชียอาคเนย์, จีนตอนใต้ จนถึงออสเตรเลีย วางไข่โดยการผสมพันธุ์ในฤดูฝน ตัวเมียที่มีขนาดเล็กกว่าจะเข้าไปในถิ่นอาศัยของตัวผู้ และมีการวิ่งไล่กันสักพักจึงจะมีการผสมพันธุ์เกิดขึ้น เริ่มวางไข่ในเดือนมิถุนายน-กรกฎาคม
จิ้งเหลนบ้านยังมีชื่อเรียกแตกต่างออกไปในแต่ละถิ่นว่า "จักเล้อ" หรือ"ขี้โก๊ะ" เป็นต้น
Mabuya multifasciata
Eutropis multifasciata
รายชื่อโบราณสถานในจังหวัดน่าน
พระธาตุจอมนาง
ธอร์
ตราแผ่นดินของอุซเบกิสถาน
ตราแผ่นดินของอุซเบกิสถาน  ประกาศใช้อย่างเป็นทางการเมื่อวันที่ 2 กรกฎาคม, พ.ศ. 2535. โดยมีลักษณะอย่างเดียวกันกับ ตราเดิมของสาธารณรัฐสังคมนิยมโซเวียตอุซเบก. ในช่วงระหว่างการเปลี่ยนถ่ายอำนาจ สัญลักษณ์ค้อนเคียวที่สื่อถึงการปฏิวัติรัสเซีย พ.ศ. 2460 ได้ถูกตัดออก พร้อมกับมีการแก้ไขตราแผ่นดินในบางลักษณะ.
ด้านซ้ายช่อดอกฝ้าย และ ด้านขวา รวงข้าวสาลีสุกเป็นรูปวงพระจันทร์ พันด้วยแถบริบบิ้นสีธงชาติ ซึ่งพืชทั้งสองชนิดนี้ เป็นสินค้าสำคัญที่ทำรายได้ให้อุซเบกิซสถาน สื่อถึง ดินแดนที่มีพืชพรรณธัญญาหารอุดมสมบูรณ์ โดย ดอกฝ้าย หมายถึง ความบริสุทธิ์ของชนชาวอุซเบก และ รวงข้าวสาลี หมายถึง ความสว่างไสวของชาติเหมือนรวงข้าวสีทอง.
ยอดบนของตราแผ่นดิน มีดาวสีฟ้า 8 แฉก (۞) ภายในมีพระจันทร์เสี้ยว และ ดาว5แฉก รูปเหล่านี้เป็นสีขาว, หมายถึง ศาสนาอิสลาม, และความเจริญก้าวหน้าของชาติ.
เหนือช่อดอกฝ้าย และ รวงข้าวสาลี มีรูปนกคูโม่ (นกในวรรณคดี) กางปีกโค้ง ซึ่งโบยบินเหนือภูเขามีแม่น้ำอามูรดารยาและแม่น้ำเซอร์ดารยาล้อมรอบภายใต้แสงรัศมีของดวงอาทิตย์ หมายถึง สันติภาพ ความรัก และ อิสรภาพของชาติ ส่วนท่าบินของนก หมายถึงวิสัยทัศน์ของชาติที่ก้าวไปข้างหน้าอย่างทรงพลังดุจจ้าวเวหา
ต้นคริสต์มาส (ต้นไม้)
ซามพ์โดเรีย
ศาลเจ้ายาซูกูนิ
ศาลเจ้ายาซูกูนิ  เป็นศาลเจ้าชินโตตั้งอยู่ที่เขตชิโยดะ กรุงโตเกียว สร้างขึ้นครั้งแรกในยุคเมจิ ปี พ.ศ. 2412 ตามความเชื่อของลัทธิชินโต มีวัตถุประสงค์เพื่อเป็นที่ระลึกถึงผู้เสียชีวิตในสงครามโบชิง ระหว่างกองกำลังฝ่ายรัฐบาลเอโดะกับฝ่ายราชสำนักเกียวโต หลังสงครามโลกครั้งที่ 2 ยังถูกใช้เป็นที่สถิตของเหล่าดวงวิญญาณของทหารญี่ปุ่นที่สละชีพในสงคราม
ในยุคเมจิ เกิดสงครามกลางเมืองภายในประเทศญี่ปุ่น เรียกว่าสงครามโบชิง ซึ่งเป็นการสู้รบระหว่างฝ่ายรัฐบาลเอโดะและฝ่ายของผู้จงรักภักดีต่อองค์จักรพรรดิ สุดท้ายฝ่ายองค์จักรพรรดิเป็นผู้ชนะ สิ้นสุดยุคของโชกุนโทกูงาวะที่ปกครองญี่ปุ่นยาวนานกว่า 260 ปี มีผู้คนล้มตายจำนวนมาก องค์จักรพรรดิเมจิมีรับสั่งให้สร้างอนุสรณ์สถานเพื่อรำลึกถึงผู้เสียชีวิตในเหตุการณ์สงครามโบชิงและพระราชทานชื่อว่า โตเกียวโชกนชะ  ต่อมา จักรพรรดิเมจิ ได้ทรงเปลี่ยนชื่อเป็น"ยาซูกูนิ"ในปี พ.ศ. 2422 ซึ่งหมายถึง "ประเทศที่สงบสุข"
ตัวศาลในปัจจุบันสร้างขึ้นด้วยโครงสร้างเหล็กน้ำหนักรวมกว่า 100 ตัน หรือประมาณ 100,000 กิโลกรัม นับเป็นศาลเจ้าตามลัทธิชินโตที่ใหญ่ที่สุดของกรุงโตเกียว
ศาลเจ้ายาซูกูนิ นับเป็นส่วนหนึ่งของความเชื่อตามลัทธิชินโต ซึ่งเป็นเสมือนศาสนาพื้นเมืองของญี่ปุ่น มีอิทธิพลต่อแนวความคิดทางการเมืองและทางทหารของญี่ปุ่นเป็นอย่างสูง ในคัมภีร์ชินโตระบุว่าหมู่เกาะญี่ปุ่นได้ถูกสร้างขึ้นโดยเทพเจ้า พระจักรพรรดิองค์แรกของญี่ปุ่นสืบเชื้อสายมาจากเทพเจ้าแห่งดวงอาทิตย์ และชาวญี่ปุ่นก็ล้วนได้รับการคัดเลือกจากเทพเจ้า ประเทศญี่ปุ่นจึงเป็นเสมือนดินแดนอันศักดิ์สิทธิ์ของเทพเจ้า
ในช่วงปลายคริสต์ศตวรรษที่ 19 ญี่ปุ่นได้พัฒนาประเทศให้เจริญเป็นประเทศที่พัฒนาแล้ว ได้มีการแบ่งลัทธิชินโตออกเป็น 2 ส่วน คือ
ภายหลังจากที่ญี่ปุ่นได้ชัยชนะทางการทหารในสงครามโลกครั้งที่หนึ่ง มีการเผยแพร่ลัทธิความรักชาติครั้งใหญ่ และขยายแนวความคิดไปสู่การครอบครองโลก มีการนำเอาความเชื่อในชินโตแห่งรัฐมาเป็นอุดมการณ์สร้างลัทธิทางการทหารขึ้นในประเทศ ดังข้อความตอนหนึ่งว่า "พระจักรพรรดิแห่งญี่ปุ่นจะได้ทรงปกครองโลกทั้งฝ่ายอาณาจักรและศาสนจักร การครอบครองโลกนี้จะกระทำด้วยสันติวิธี แต่ถ้าวิธีดังกล่าวไร้ผล ก็มีเหตุผลทีเดียวที่จะกระทำด้วยการใช้กำลังอาวุธ"
ญี่ปุ่นแผ่ขยายอำนาจทางการทหารในประเทศแถบเอเชียกลายเป็นสงครามโลกครั้งที่สอง ซึ่งในที่สุดญี่ปุ่นประสบกับความพ่ายแพ้สงครามในปี พ.ศ. 2488 ความเชื่อตามลัทธิชินโตถูกล้มล้างอย่างสิ้นเชิงโดยฝ่ายสัมพันธมิตร องค์จักรพรรดิโชวะแห่งญี่ปุ่นมีรับสั่งว่า "สายใยแห่งความผูกพันระหว่างเรากับประชาชนของเรา มิอาจจะขึ้นอยู่กับเพียงตำนานและเทพนิยายเท่านั้น จะต้องไม่มีการกล่าวอ้างต่อไปอีกถึงแนวความเชื่อผิด ๆ ที่ว่าพระจักรพรรดิคือเทพเจ้า และชนชาติญี่ปุ่นสูงส่งกว่าชนชาติอื่นและถูกกำหนดมาให้ปกครองโลก พระจักรพรรดิมิใช่เทพเจ้า"
เมื่อสหรัฐเข้ามามีบทบาทสำคัญในการจัดการภายในของประเทศญี่ปุ่น ได้กำหนดให้ทางการญี่ปุ่นเลือกว่าศาลเจ้าแห่งนี้เป็นของรัฐหรือจะให้เป็นอิสระจากรัฐ ซึ่งญี่ปุ่นเลือกที่จะให้เป็นอิสระจากรัฐบาล หลังจากนั้นศาลเจ้ายาซูกูนิถูกใช้เพื่อเป็นที่สถิตให้แก่เหล่าดวงวิญญาณของทหารญี่ปุ่นที่เสียชีวิตในสงครามโลกครั้งที่ 2 กว่า 2,466,000 คนด้วย
ภายในศาลมีป้ายชื่อทหารที่เสียชีวิตระหว่างสงคราม บางคนมีชื่อเป็นอาชญากรสงครามรวมอยู่ด้วยกว่า 12 คน รวมทั้งนายฮิเดกิ โทโจ นายกรัฐมนตรีของญี่ปุ่นสมัยสงครามโลกครั้งที่ 2 ซึ่งเป็นผู้บัญชาการให้กองทัพญี่ปุ่นโจมตีอ่าวเพิร์ล ฮาร์เบอร์ ของสหรัฐอเมริกา ก็ได้รับการอัญเชิญดวงวิญญาณให้มาที่สถิตอยู่ในศาลเจ้าแห่งนี้ด้วยเช่นกัน
ในเวลากว่า 100 ปี ตั้งแต่ยุคเมจิ ยุคไทโช ยุคโชวะ องค์จักรพรรดิญี่ปุ่นเสด็จเยือนศาลเจ้ายาซูกูนิ รวมทั้งสิ้น 77 ครั้ง ไม่รวมการเสด็จเยือนขององค์จักรพรรดินี มกุฎราชกุมาร ตลอดจนพระบรมวงศานุวงศ์ ต่างก็เสด็จเยือนศาลเจ้าแห่งนี้เช่นกัน นอกจากนี้เหล่าญาติของทหารที่เสียชีวิตในสงครามต่างก็มาเยือนศาลเจ้าแห่งนี้เป็นประจำ ซึ่งแต่ละปีจะมีการจัดสักการะปีละ 2 ครั้ง คือช่วงวันที่ 21 - 23 เมษายน และ 17 - 20 ตุลาคม ของทุกปี
ศาลเจ้ายาซูกูนิเป็นสัญลักษณ์แห่งความโหดร้ายของสงครามในสายตาของชาวเอเชียตะวันออกอย่างจีนและเกาหลีใต้ เป็นประเด็นความขัดแย้งระหว่างประเทศมาโดยตลอด และตกเป็นข่าวดังภายหลังจากจุนอิจิโร โคอิซูมิ นายกรัฐมนตรีของญี่ปุ่นในขณะนั้นเดินทางไปสักการะศาลเจ้า ซึ่งถือเป็นนายกรัฐมนตรีคนแรกในรอบหลายปีของญี่ปุ่นที่เดินทางไปสักการะ แม้การกระทำดังกล่าวสร้างความไม่พอใจแก่ประเทศจีนและเกาหลีใต้เป็นอย่างมาก แต่จุนอิจิโรก็ยังคงปฏิบัติเช่นเดิมตลอดวาระของการดำรงตำแหน่งนายกรัฐมนตรีกว่า 6 ปี มีเพียงปีเดียวเท่านั้นที่ไม่ได้ไปเนื่องจากการประชุมเอเชีย-แอฟริกา
ในด้านการท่องเที่ยวศาลเจ้ายาซูกูนิ เป็นอีกสถานที่หนึ่งที่นักท่องเที่ยวนิยมเดินทางเข้าชม และมีการจัดงานฉลองเกือบทั้งปี
ลุยส์ ซัวเรซ มิรามอนเตส
ลุยส์ ซัวเรซ มิรามอนเตส  เกิดเมื่อวันที่ 2 พฤษภาคม ค.ศ. 1935 เป็นอดีตนักฟุตบอลและผู้จัดการทีมฟุตบอล เล่นในตำแหน่งกองกลางให้กับสโมสรเดปอร์ติโบเดลาโกรุญญา, เซเด เอสปัญญาอินดุสเตรียล, บาร์เซโลนา, อินเตอร์มิลาน, ซัมป์โดเรีย และฟุตบอลทีมชาติสเปน ซัวเรซถือเป็นนักฟุตบอลสเปนที่ยอดเยี่ยมที่สุดคนหนึ่ง ได้รับการพูดถึง การเล่นที่งดงาม สไตล์การเล่นที่สวยงาม ได้รับฉายาว่า "เอลอาร์กีเตกโต" (The Architect: สถาปนิก) ที่เขามีมุมมองการผ่านลูกและการระเบิดยิงลูก และในปี ค.ศ. 1960 เขาเป็นนักฟุตบอลที่เกิดในสเปนคนแรกที่ได้รับการลงคะแนนเสียงเป็นนักฟุตบอลยอดเยี่ยมแห่งปีของทวีปยุโรป ในปี ค.ศ. 1964 ยังช่วยให้สเปนชนะในการแข่งขันฟุตบอลชิงแชมป์แห่งชาติยุโรป เขาเกษียณจากการเป็นนักฟุตบอลในปี ค.ศ. 1973 หลังจากเล่นให้กับซัมป์โดเรีย 3 ฤดูกาล
ซัวเรซได้เริ่มอาชีพเป็นผู้ฝึกสอนนักกีฬาและผู้จัดการทีมอินเตอร์มิลาน 3 วาระ ซัวเรซยังได้เป็นผู้จัดการทีมฟุตบอลทีมชาติสเปนยู 21 และทีมชุดใหญ่
ทะกะสุงิ ชินซะกุ
วัดซันตามาเรียเดลลาวิตโตเรีย
วัดซันตามาเรียเดลโปโปโล
รายชื่อโบราณสถานในจังหวัดลำพูน
แซฟวิจอะมิวซ์เมินท์
วัดซานโตสปิริโต
รายชื่อโบราณสถานในจังหวัดพะเยา
วัดออร์ซานมิเคเล
รายชื่อโบราณสถานในจังหวัดแพร่
วัดซานลุยจิเดอิฟรานเชซิ
รายชื่อโบราณสถานในจังหวัดแม่ฮ่องสอน
วัดซันตาเรปาราตา
วัดเจซู
เครื่องหมายเสริมสัทอักษร
เครื่องหมายเสริมสัทอักษร เป็นเครื่องหมายที่ใช้กำกับอักษรโรมัน ซึ่งมีอยู่ในแป้นพิมพ์ เช่น เกรฟ และดับเบิลเกรฟ
บางตัวใช้เครื่องหมายเสริมสัทอักษรเป็นอักษร
ธนาคารเพื่อการบูรณะและพัฒนาระหว่างประเทศ
คิม จ็อง-นัม
คิม จ็อง-นัม (; ; 10 พฤษภาคม ค.ศ. 1971 – 13 กุมภาพันธ์ ค.ศ. 2017) เป็นพี่ชายต่างมารดา เป็นบุตรของคิม จ็อง-อิล อดีตผู้นำเกาหลีเหนือ ระหว่าง ค.ศ. 1998 ถึง 2001 เขาถูกมองอย่างชัดเจนว่าได้รับวางตัวเป็นทายาทผู้นำเกาหลีเหนือ ทว่า หลังลอบเข้าประเทศญี่ปุ่นโดยใช้หนังสือเดินทางปลอมที่โตเกียวดิสนีย์แลนด์ เขาก็ได้คิดว่าผู้เป็นพ่อคงลดความโปรดปรานในตัวเขาลงไป น้องชายวัยอ่อนกว่าทศวรรษของคิม จ็อง-นัม ชื่อ คิม จ็อง-อึน จึงได้รับการวางตัวเป็นทายาทแทนในเดือนกันยายน ค.ศ. 2010 ในวันที่ 13 กุมภาพันธ์ ค.ศ. 2017 คิม จอง นัม ได้เสียชีวิตจาการถูกลอบสังหารที่สนามบินกัวลาลัมเปอร์ ประเทศมาเลเซีย
ภาษาเรอหวั่ง
ภาษาเรอหวั่ง (Rawang language) หรือภาษากนุง-เรอหวั่งมีผู้พูดทั้งหมด 122,600 คน ชนเผ่าเรอหวั่งเป็นชนกลุ่มน้อย จึงไม่ค่อยเป็นที่รู้จัก. ในปัจจุบันอาศัยอยู่กระจัดกระจายในแต่ละประเทศ ซึ่งบรรพบุรุษมาจากทางตะวันออกกลางและอพยพลงมาเรื่อยๆ พบมากที่สุดในพม่า 62,100 คน (พ.ศ. 2543) ในรัฐคะฉิ่น ทางเหนือของมยิตจีนา และชาวเรอหวั่งส่วนมากในพม่าจะอาศัยอยู่ที่ เมืองพูตาโอ ทางเหนือสุดของพม่า ที่ทีภูเขาหิมะที่เป็นที่น่าตื่นตาตื่นใจและเป็นสัญลักษณ์ของชาวเรอหวั่ง พบในอินเดีย 60,500 คน (พ.ศ. 2543) ในรัฐอรุณาจัลประเทศใกล้กับชายแดนพม่า และชายแดนจีนด้านที่ติดกับทิเบต พบในประเทศจีน มณฑลยุนนาน เมืองกงชาง 5,000 พบในประเทศไทยในภาคเหนือ จ.เชียงใหม่ และ กรุงเทพมหานคร ประมาณ1,000 คน ซึ่งในประเทศไทยกลุ่มเรอหวั่งยังไม่เป็นที่รู้จักเนื่องจากมีน้อยมาก และยังอยู่กระจัดกระจายในต่างประเทศ เช่น สหรัฐอเมริกา ออสเตรเลีย ฝรั่งเศส นอเวย์ สวีเดน แคนาดา เดนมาร์ค นิวซีแลนด์ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขานุง ผู้พูดภาษานี้ในพม่าพูดภาษาพม่า ภาษาลีซูหรือภาษาจิ่งเผาะได้ด้วย เขียนด้วยอักษรละติน มีหนังสือพิมพ์ตีพิมพ์ด้วยภาษานี้ เรียงประโยคแบบประธาน-กรรม-กริยา
ภาษาเรอหวั่งแบ่งออกเป็น 4 สำเนียง ได้แก่ มัดหว่าง, หลุ่งมี, ดั่งสั่ล, ดะหรู่
มีวรรณยุกต์ 4 เสียง คือ สูง กลาง ต่ำ และเบา แสดงได้ด้วยเครื่องหมายกำกับบนสระ ระดับเสียงอธิบายได้เป็น /55/, /33/, /31/ และ /ไม่มี/ ตามลำดับ
เสียงเบาจะปรากฏในพยางค์เปิด (คือไม่มีพยัญชนะสะกด) เสียงจริงอาจจะสูงกลางต่ำก็ได้ตามคำแวดล้อม และการเขียนในปัจจุบัน เสียงกลางไม่ต้องเติมเครื่องหมายขีดบนตลอดเวลา เพื่อความสะดวก
พยางค์ที่สะกดด้วยเสียงกัก จะเป็นเสียงสูงเสมอโดยที่ไม่ต้องเติมเครื่องหมาย
ไฟนอลแฟนตาซี XIII-2
ไฟนอลแฟนตาซี XIII-2  เป็นเกมสมมติบทบาท ภาคต่อของไฟนอลแฟนตาซี XIII พัฒนาและจัดจำหน่ายโดยบริษัทสแควร์เอนิกซ์ สำหรับเครื่องเล่นเกม เพลย์สเตชัน 3 และ เอกซ์บอกซ์ 360 วางจำหน่ายในญี่ปุ่นเมื่อวันที่ 15 ธันวาคม พ.ศ. 2554 และจำหน่ายในอเมริกาเหนือ ในวันที่ 31 มกราคม พ.ศ. 2555
ระบบการต่อสู้ในภาคนี้คล้ายคลึงกับภาค XIII แต่มีการเพิ่มนาฬิกาม็อกเพื่อเพิ่มโอกาสการโจมตีก่อน การปรับแต่งรูปแบบการโจมตี และสามารถนำมอนสเตอร์เข้าเป็นพวกได้โดยใช้คริสตัลที่ตกระหว่างการต่อสู้ นอกจากนี้ในระหว่างการต่อสู้กับบอสบางตัวยังมีช่วงที่ต้องกดปุ่มต่อเนื่องเพื่อเพิ่มความเสียหายแก่ศัตรู และยังมีโอกาสได้ไอเท็มพิเศษหากทำได้ครบตามที่เกมกำหนด ส่วนระบบพัฒนาตัวละครนั้นจะยังใช้ระบบคริสตัลเลียมเช่นเดิม แต่จะสามารถเดินไปได้ทุกสถานะภาพ (Role) ตั้งแต่เริ่มเกม และเมื่อเลเวลอัพสามารถเลือกได้ว่าจะเพิ่มค่าสถานะด้านใด
ไฟนอลแฟนตาซี XIII-2 ยังเพิ่มระบบไลฟ์ทริกเกอร์ เป็นการตอบคำถามในการดำเนินเริ่อง อันจะส่งผลไปยังการได้ไอเท็มพิเศษ รวมถึงเป็นการกำหนดฉากจบของเกมด้วย ส่วนการเดินทางในไฟนอลแฟนตาซี XIII-2 นั้น จะใช้เกทในแต่ละสถานที่ข้ามห้วงเวลา โดยใช้โอพาร์ท หรืออาร์ทิแพกต์ในภาคภาษาอังกฤษในการเปิดเกท โดยทางเชื่อมระหว่างแต่ละเกทนั้น เรียกว่า ฮิสทอเรีย ครักซ์ เปรียบเสมือนแผนที่ของเกม ไฟนอลแฟนตาซี XIII-2 ยังนับเป็นไฟนอลแฟนตาซีภาคหลักภาคแรกที่เพิ่มระบบการเซฟอัตโนมัติเมื่อถึงเหตุการณ์สำคัญ การปรับระดับความยากของเกมระหว่างการเล่น และเพิ่มส่วนขยายจากระบบออนไลน์ (Downloadable Content)
ในภาคนี้ เซร่าห์ ฟารอน น้องสาวของไลท์นิ่ง ตัวละครหลักในภาค XIII จะเป็นผู้ดำเนินเรื่องหลัก ส่วนพี่สาวจะเป็นเพียงผู้ดำเนินเรื่องในช่วงแรกและบรรยายแทรกในบางช่วงเท่านั้น เซร่าห์จะเดินทางไปพร้อมกับ โนเอล ไครส์ ชายผู้ข้ามเวลาจากอนาคต เพื่อค้นหาปริศนาการหายตัวไปอย่างกะทันหันของพี่สาวหลังจากจบเกมในภาค XIII
"ไฟนอลแฟนตาซี XIII-2" ได้รับคะแนนเต็มจากนิตยสารญี่ปุ่น "แฟมิซือ" และ "เด็งเงคิเพลย์สเตชัน"
นิตยสารเด็งเงคิให้เรทของเกมนี้อยู่ที่ เรทเอส ซึ่งเป็นเรทสูงสุดที่มีอยู่ของนิตยสารนี้
ในช่วงสัปดาห์แรกของการเปิดตัวในประเทศญี่ปุ่น "ไฟนอลแฟนตาซี XIII-2" สามารถทำยอดจำหน่าย 524,000 ชุด ซึ่งเป็นเวอร์ชันเพลย์สเตชัน 3 อันดับท็อปของตาราง ในขณะที่เวอร์ชันเอ็กซ์บ็อกซ์อยู่ในลำดับที่ 48 ทั้งนี้ก็เนื่องด้วยมีลูกค้าเอ็กซ์บ็อกซ์ 360 เป็นจำนวนน้อยในประเทศญี่ปุ่น โดยจำนวนหน่วยซื้อ ได้รับการบันทึกว่ามีจำนวนน้อยกว่าภาคก่อนที่ยอดจำหน่าย 1.5 ล้านหน่วยในสัปดาห์แรกของการเปิดตัว
วัดซานตามาเรียเดลมาร์, บาร์เซโลนา
อายออฟเดอะไทเกอร์
"อายออฟเดอะไทเกอร์"  เป็นเพลงของเซอร์ไวเวอร์ วงดนตรีร็อกอเมริกัน จากอัลบัมในชื่อเดียวกัน เป็นผลงานอัลบัมที่สามของวง ออกเป็นซิงเกิลวางจำหน่ายเมื่อวันที่ 29 พฤษภาคม ค.ศ. 1982 ได้รับความนิยมจากการออกอากาศทางเอ็มทีวีและรายการวิทยุ จนติดอันดับชาร์ตอันดับเพลงทั่วโลก รวมถึงอันดับ 1 บิลบอร์ดฮอต 100 และชาร์ตซิงเกิลแห่งสหราชอาณาจักร
เพลงนี้แต่งโดยแฟรงกี ซัลลิแวนและจิม ปีเตอร์ริก มือกีตาร์/คีย์บอร์ด และนักร้องนำของวง ตามคำขอของซิลเวสเตอร์ สตอลโลน เพื่อใช้เป็นเพลงธีมของภาพยนตร์เรื่อง "ร็อคกี้ ภาค 3" หลังจากที่สตอลโลนพยายามติดต่อกับวงควีน เพื่อขอสิทธิ์นำเพลง "Another One Bites the Dust" มาใช้ แต่ไม่ได้รับอนุญาต
เพลงนี้ได้รับรางวัลแกรมมี ได้รับการเสนอชื่อเข้าชิงรางวัลออสการ์สาขาเพลงประกอบยอดเยี่ยม และได้รับการโหวตเป็น "เพลงใหม่ยอดเยี่ยม" รางวัลพีเพิลส์ชอยส์ ในปี 1984 เพลงนี้ถูกนำมาล้อเลียนโดย "เวียร์ด อัล" แยนคอวิค เป็นเพลงชื่อ "Theme from Rocky XIII (The Rye or the Kaiser)"
เนื่องด้วยเพลงนี้มีท่อนริฟกีตาร์และการร้องประสานที่สร้างความรู้สึกฮึกเหิม ทำให้นิยมนำมาประกอบภาพยนตร์โฆษณา และใช้ในการรณรงค์ทางการเมือง เช่นในการหาเสียงของจอร์จ ดับเบิลยู บุชในปี 2004 จอห์น แมคเคนในปี 2008 และนิวต์ กิงริชในปี 2012
เมื่อวันที่ 30 มกราคม 2012 ตัวแทนของแฟรงกี ซัลลิแวน ได้ยื่นคำร้องต่อศาลชิคาโก ให้ทีมงานของนิวต์ กิงริช หยุดนำเพลง อายออฟเดอะไทเกอร์ มาใช้ในการรณรงค์หาเสียงโดยไม่ได้รับอนุญาต และเรียกร้องค่าเสียหายที่เกิดขึ้นนับตั้งแต่ปี 2009 ซึ่งมีการละเมิดเป็นครั้งแรก
วงศ์กิล่ามอนสเตอร์
วงศ์กิล่ามอนสเตอร์  เป็นสัตว์เลื้อยคลานวงศ์หนึ่ง ใช้ชื่อทางวิทยาศาสตร์ว่า Helodermatidae อยู่ในอันดับย่อยกิ้งก่า
รูปร่างโดยรวมของสัตว์ในวงศ์นี้ คือ มีลำตัวป้อม หางป้อมและส่วนปลายมนกลม ซึ่งเป็นอวัยวะเก็บสำรองไขมัน มีต่อมน้ำพิษอยู่ในเนื้อเยื่อตามความยาวของขากรรไกรล่าง ผิวหนังลำตัวหนา เกล็ดปกคลุมลำตัวด้านหลังและด้านข้างเป็นตุ่มกลมและไม่มีกระดูกในชั้นหนังรองรับ แต่เกล็ดด้านท้องเป็นรูปเหลี่ยมและมีขนาดใหญ่กว่าเกล็ดด้านหลังรวมทั้งมีกระดูกในชั้นหนังรองรับ กระดูกหัวไหล่มีกระดูกอินเตอร์คลาวิเคิลเป็นรูปตัวอักษรที (T) ในภาษาอังกฤษ หรือเป็นรูปโค้งและกระดูกไหปลาร้าเป็นรูปหักมุม ปล่อยหางหลุดจากลำตัวไม่ได้ พื้นผิวด้านบนของลิ้นเป็นตุ่มยาว ฟันที่ขากรรไกรเกาะติดกับร่องที่ขอบด้านในของกระดูกขากรรไกร กระดูกพเทอรีกอยด์มีฟัน
มีลำตัวขนาดใหญ่ มีความยาวของลำตัวประมาณ 30-50 เซนติเมตร มีอยู่เพียงสกุลเดียว คือ "Heloderma" โดยมีความหมายว่า "ผิวที่เป็นปุ่ม" อันหมายถึงลักษณะผิวหนังของกิ่งก่าในวงศ์นี้ มีที่มาจากภาษากรีกโบราณคำว่า "hêlos" (ἧλος) หมายถึง "หัว" หรือ "เล็บ" หรือ "ปุ่ม" และ "Derma" (δέρμα) หมายถึง "ผิว"
เดิมถูกแบ่งออกเป็น 2 ชนิด คือ กิล่ามอนสเตอร์ ("H. suspectum") และกิ้งก่าลูกปัด ("H. horridum") แพร่กระจายพันธุ์ในทะเลทรายที่แห้งแล้งของสหรัฐอเมริกาจนถึงเม็กซิโกและกัวเตมาลา อาศัยอยู่บนพื้นดินโดยการขุดโพรง แต่สามารถปีนป่ายต้นไม้หรือโขดหินได้เป็นอย่างดี หากินในเวลากลางวันโดยอาศัยการฟังเสียงและรับภาพ มีอุปนิสัยหากินตามลำพัง โดยที่ กิล่ามอนสเตอร์จะกินสัตว์ขนาดใหญ่อย่าง กระต่ายหรือสัตว์ฟันแทะขนาดเล็กด้วย ส่วนกิ้งก่าลูกปัดจะหากินเพียงไข่นกและกิ้งก่าเท่านั้น ทั้ง 2 ชนิดขยายพันธุ์ด้วยการวางไข่
แต่ปัจจุบันได้แบ่งออกอีกเป็น 3 ชนิด รวมเป็น 5 ชนิด คือ กิ้งก่าลูกปัดเชียปัน ("H. alvarezi"), กิ้งก่าลูกปัดริโอเฟอเต ("H. exasperatum") และกิ้งก่าลูกปัดกัวเตมาลัน ("H. charlesbogerti")
Heloderma
Helodermatidae
เนยถั่ว
เทศบาลตำบลท้าวอู่ทอง
ท้าวอู่ทอง เป็นองค์กรปกครองส่วนท้องถิ่นประเภทเทศบาลตำบล ตั้งอยู่ในอำเภออู่ทอง จังหวัดสุพรรณบุรี ถูกจัดตั้งขึ้นเป็นองค์การบริหารส่วนตำบล เมื่อวันที่ 19 มกราคม พ.ศ. 2539 ต่อมาในปี พ.ศ. 2550 ที่ประชุมสภาองค์การบริหารส่วนตำบลอู่ทองมีมติให้ยกฐานะขึ้นเป็นเทศบาลตำบลอู่ทอง โดยมีผลตั้งแต่วันที่ 24 กรกฎาคม พ.ศ. 2551 มีจำนวนประชากร 15,632 คน มีจำนวนครัวเรือนทั้งหมด 5,141 ครัวเรือน
เทศบาลตำบลท้าวอู่ทองครอบคลุมพื้นที่ตำบลอู่ทองทั้งตำบลนอกเหนือจากเขตเทศบาลตำบลอู่ทอง ตำบลอู่ทอง อำเภออู่ทอง จังหวัดสุพรรณบุรี มีอาณาเขตติดต่อพื้นที่ใกล้เคียงดังนี้
ลักษณะภูมิประเทศทางตะวันออกเป็นพื้นที่ราบ สูงกว่าระดับน้ำทะเลปานกลางประมาณ 6-10 เมตร เหมาะแก่การเพาะปลูก โดยเฉพาะข้าว ส่วนทางทิศตะวันตกจะเป็นภูเขาสูงประมาณ 60-200 เมตร เป็นเขตอนุรักษ์พันธ์ป่าไม้และจัดตั้งเป็นวนอุทยานแห่งชาติพุม่วง เชิงเขาเหมาะสมแก่การปลูกพืชไร่ เช่น อ้อย มันสำปะหลัง ข้าวโพด เป็นต้น
จิน คาซาม่า
พงษ์ศักดิ์ พงษ์สุวรรณ
พิชัย เกียรติวินัยสกุล
พิชัย เกียรติวินัยสกุล (เกิด 3 ธันวาคม พ.ศ. 2498) สมาชิกสภาผู้แทนราษฎรจังหวัดลพบุรี เขต 1 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2554 สังกัดพรรคเพื่อไทย
พิชัย เกียรติวินัยสกุล เกิดเมื่อวันที่ 3 ธันวาคม พ.ศ. 2498 เป็นบุตรของนายเตี๊ยกกู่ แซ่โง้ว และนางฮุ้น สุภาพัตร์ มีพี่น้อง 7 คน และเป็นญาติของ นายณัฐพล เกียรติวินัยสกุล อดีตส.ส.ลพบุรี พรรคไทยรักไทย ปัจจุบันสังกัดพรรครวมไทยสร้างชาติ
สำเร็จการศึกษาปริญญาตรี สาขานิติศาสตร์ มหาวิทยาลัยรามคำแหง สมรสกับนางพรรณอร มีบุตร 3 คน
อดีตเป็นสมาชิกสภาจังหวัด สมาชิกสภาองค์การบริหารส่วนจังหวัด รองนายกองค์การบริหารส่วนจังหวัด และนายกองค์การบริหารส่วนจังหวัดลพบุรี ตามลำดับ รวมทั้งเป็นประธานแนวร่วมประชาธิปไตยต่อต้านเผด็จการแห่งชาติจังหวัดลพบุรี
ปี พ.ศ. 2554 ลงสมัครสมาชิกสภาผู้แทนราษฎรในสังกัดพรรคเพื่อไทย และได้รับการเลือกตั้งเป็นครั้งแรก โดยสามารถเอาชนะนางผ่องศรี ธาราภูมิ อดีต ส.ส.พรรคประชาธิปัตย์ และนายรังสรรค์ สละชีพ จากพรรคภูมิใจไทย
พิชัย เกียรติวินัยสกุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
อำนวย คลังผา
อำนวย คลังผา (เกิด 16 ตุลาคม พ.ศ. 2488) นักการเมืองชาวไทย ดำรงตำแหน่งกรรมการผู้ช่วยรัฐมนตรีประจำสำนักนายกรัฐมนตรี สมาชิกพรรคพลังประชารัฐ อดีตประธานคณะกรรมการประสานงานสมาชิกสภาผู้แทนราษฎร หรือวิปรัฐบาล สมาชิกสภาผู้แทนราษฎรลพบุรี เขต 3 ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2539 ในสังกัดพรรคความหวังใหม่ เคยสังกัดพรรคเพื่อไทย
อำนวย คลังผา เกิดเมื่อวันที่ 16 ตุลาคม พ.ศ. 2488 เป็นบุตรของนายฉ่าง และนางเงิน คลังผา มีพี่น้อง 6 คน สำเร็จการศึกษา ศิลปศาสตรบัณฑิตกิตติมศักดิ์ สาขาพัฒนาชุมชน มหาวิทยาลัยราชภัฏเทพสตรี, ศิลปศาสตรบัณฑิต และรัฐประศาสนศาสตรมหาบัณฑิต สาขารัฐประศาสนศาสตร์ มหาวิทยาลัยเกริก สมรสกับนางละมัย มีบุตร 4 คน
ปี พ.ศ. 2539 ลงสมัครสมาชิกสภาผู้แทนราษฎรในสังกัดพรรคความหวังใหม่ และได้รับการเลือกตั้งเป็นครั้งแรก พ.ศ. 2544 ย้ายมาสังกัดพรรคไทยรักไทย ได้รับการเลือกตั้งเป็นครั้งที่สองและสาม
พ.ศ. 2550 ลงสมัครในนามพรรคพลังประชาชน และพ.ศ. 2554 ในนามพรรคเพื่อไทย ชนะการเลือกตั้งทุกครั้ง
อนึ่ง นายอำนวยเคยเป็นเลขานุการรัฐมนตรีช่วยว่าการกระทรวงการคลัง (นายมารวย ผดุงสิทธิ์), เลขานุการรัฐมนตรีช่วยว่าการกระทรวงมหาดไทย (นายประมวล รุจนเสรี) และเลขานุการรัฐมนตรีช่วยว่าการกระทรวงมหาดไทย (นายสมชาย สุนทรวัฒน์)
ใน วันที่ 26 พ.ย. พ.ศ. 2561 อำนวย คลังผา ได้ย้ายมาร่วมงานกับ พรรคพลังประชารัฐ
ภายหลังจากการแพ้เลือกตั้งปี 2562 ในเดือนสิงหาคม พ.ศ. 2562 อำนวย คลังผา ได้รับแต่งตั้งให้ดำรงตำแหน่งกรรมการผู้ช่วยรัฐมนตรีประจำสำนักนายกรัฐมนตรี
เลือกตั้งคราวหน้า ส่งลูกชาย นรินทร์ คลังผา นายก อบต.วังเพลิง ลงสนาม[[พรรคภูมิใจไทย] ทวงแชมป์คืน]
อำนวย คลังผา ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
[[หมวดหมู่:บุคคลจากจังหวัดลพบุรี]]
[[หมวดหมู่:นักการเมืองไทย]]
[[หมวดหมู่:พรรคความหวังใหม่]]
[[หมวดหมู่:พรรคไทยรักไทย]]
[[หมวดหมู่:พรรคพลังประชาชน (พ.ศ. 2541)]]
[[หมวดหมู่:พรรคเพื่อไทย]]
[[หมวดหมู่:พรรคพลังประชารัฐ]]
[[หมวดหมู่:สมาชิกสภาผู้แทนราษฎรจังหวัดลพบุรี]]
[[หมวดหมู่:ผู้ได้รับเครื่องราชอิสริยาภรณ์ ม.ป.ช.]]
[[หมวดหมู่:ผู้ได้รับเครื่องราชอิสริยาภรณ์ ม.ว.ม.]]
[[หมวดหมู่:บุคคลจากคณะศิลปศาสตร์ มหาวิทยาลัยเกริก]]
[[หมวดหมู่:บุคคลจากมหาวิทยาลัยราชภัฏเทพสตรี]]
อรุณลักษณ์ กิจเลิศไพโรจน์
นางอรุณลักษณ์ กิจเลิศไพโรจน์ (เกิด 9 พฤศจิกายน พ.ศ. 2495) อดีตสมาชิกสภาผู้แทนราษฎรจังหวัดสมุทรปราการ เขต 1 พรรคเพื่อไทย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2552 (การเลือกตั้งซ่อม) สังกัดพรรคเพื่อชาติ ตั้งแต่ปี พ.ศ. 2561
อรุณลักษณ์ กิจเลิศไพโรจน์ เกิดเมื่อวันที่ 9 พฤศจิกายน พ.ศ. 2495 ที่ตำบลบางพลีน้อย อำเภอบางบ่อ จังหวัดสมุทรปราการ เป็นบุตรของนายเปงเชียง และนางใช้ควง แซ่ปึง มีพี่น้อง 5 คน สมรสกับนายสงคราม กิจเลิศไพโรจน์ อดีตรัฐมนตรีช่วยว่าการกระทรวงพาณิชย์ในรัฐบาลนายสมชาย วงศ์สวัสดิ์ มีบุตร 2 คน คนหนึ่งเป็นนักการเมืองคือ ภิญโญ กิจเลิศไพโรจน์ ผู้สมัคร ส.ส.พรรคเพื่อไทย
เป็นอดีตเหรัญญิกพรรคเพื่อไทย ในชุดที่นายสุชาติ ธาดาธำรงเวชเป็นหัวหน้าพรรค
ปลายปี พ.ศ. 2551 นายสงคราม กิจเลิศไพโรจน์ (สามี) ซึ่งขณะนั้นดำรงตำแหน่งกรรมการบริหารพรรค และเป็นสมาชิกสภาผู้แทนราษฎรจังหวัดสมุทรปราการ ถูกตัดสิทธิ์ทางการเมือง 5 ปี ร่วมกับกลุ่มบ้านเลขที่ 109 ในคดียุบพรรคพลังประชาชน
นางอรุณลักษณ์จึงลงสมัครรับเลือกตั้งแทนสามี โดยการเลือกตั้งถูกจัดขึ้นในวันที่ 11 มกราคม พ.ศ. 2552 ผลการเลือกตั้งนางอรุณลักษณ์แพ้นางสาวสรชา วีรชาติวัฒนา จากพรรคประชาธิปัตย์ แต่ภายหลังคณะกรรมการการเลือกตั้งได้ตัดสินให้ใบแดงนางสรชา และจัดให้มีการเลือกตั้งใหม่อีกครั้ง ปรากฏว่านางอรุณลักษณ์ชนะการเลือกตั้ง เป็นสมาชิกสภาผู้แทนราษฎรสมัยแรก
เอ็มเคานต์ดาวน์
เอ็มเคานต์ดาวน์  เป็นรายการเพลงของเกาหลีใต้ที่ออกอากาศโดยเอ็มเน็ต โดยจะมีการแสดงของศิลปินเกาหลีที่กำลังทำกิจกรรมในช่วงเวลานั้น ๆ ขึ้นแสดง ออกอากาศจากซีเจอีแอนด์เอ็มเซนเตอร์สตูดิโอในเมืองซังอัม เขตมาโพ โซล
ผู้ดำเนินรายการหลัก.
ในเดือนกุมภาพันธ์ 2010 เอ็มเน็ตได้ประกาศผู้ดำเนินรายการกลุ่มใหม่แปดคน ซึ่งประกอบด้วยสมาชิกที่ได้รับการคัดเลือกจาก ทูพีเอ็ม ทูเอเอ็ม ซีเอ็นบลู และ เอ็มแบล็ก ชื่อเล่น "MCD GUYZ" พวกเขาเป็นผู้ดำเนินรายการในกลุ่มย่อยครั้งละสามหรือสี่กลุ่ม นี่เป็นครั้งแรกที่"เอ็มเคานต์ดาวน์"เบี่ยงเบนไปจากประเพณีการมีผู้ดำเนินรายการประจำ 1–2 คน